মুক্তিযুদ্ধের অন্যতম সংগঠক ও বিশিষ্ট আইনজীবী এ্যাড.এন.এ হামিদুর রহমান (হেনা উকিল) চাঁপাইনবাবগঞ্জের গোমস্তাপুর উপজেলার বোয়ালিয়া ইউনিয়নের এক সম্ভ্রান্ত পরিবারে জন্মগ্রহণ করেন। তাঁর পিতা মো.ফাহিম উদ্দিন বিশ্বাস। পাঁচ ভাই ও দুই বোনের মধ্যে হেনা উকিল ছিলেন দ্বিতীয় সন্তান। প্রথম জীবনে হামিদুর রহমান হেনা শিক্ষকতাকে পেশা হিসেবে বেছে নিয়েছিলেন। দীর্ঘদিন তিনি রহনপুর এ.বি সরকারি উচ্চ বিদ্যালয়ের প্রধান শিক্ষকের (১৯৫৩) দায়িত্ব পালন করেন। পরবর্তীতে রাজনীতির পাশাপাশি তিনি চাঁপাইনবাবগঞ্জ কোর্টে ওকালতি পেশায় নিযুক্ত হন।